S'emplega a sobén entre los musulmans, y en especial lo prenen los que se convierten a lo islam. En lo fogache de 1495 Audalla ye un nombre muito recurrent entre los moriscos. Encara que s'escribise con -ll- en aragonés medieval, no parix que se pronunciase con -ll- palatal, igual como Zaila, que s'escribiba Zaylla. L'adaptación aragonesa d'esta palabra arabe ye d'alcuerdo con la tendencia que tien l'aragonés d'adaptar las palabras que tienen grupos -PT- u -BT- en palabras latinas u de qualsiquier atro orichen: adaptar (/adautar/), concepto (conθeuto), caudet, caudiello.